Akbar Joʻrayev

Akbar Xusnidilla oʻgʻli Joʻrayev (1999-yil 8-oktabr Toshkent viloyati Gʻazalkent shahri) – oʻzbekistonlik ogʻir atletikachi, Olimpiya chempioni, 109 kg vazn toifasida „Osiyo chempionati – 2019“ kumush medali sovrindori, 2019-yilgi yoshlar oʻrtasidagi jahon chempionati gʻolibi. Yoshlar oʻrtasidagi jahon rekordchisi. 2020-yil Tokioda Olimpiada chempioni. Olimpiya rekordchisi. 2024-yilda Parijdagi Olimpiada oʻyinlarining kumush medal egasi. „Oʻzbekiston iftixori“ faxriy unvoni sohibi.

 Hayoti 
Akbar Joʻrayev 1999-yil 8-oktyabrda Toshkent viloyati Boʻstonliq tumanidagi Soyliq qishlogʻida tugʻilgan. Chirchiq shahridagi Oʻzbekiston davlat jismoniy tarbiya va sport universitetida tahsil olgan.

 Faoliyati 
Akbar Joʻrayev 2017-yildan Oʻzbekiston terma jamoasi aʼzosi. Birinchi murabbiyi Farhod Mirzajanov. Olimpiada bahslariga murabbiyi Bahrom Mendiboyev qo'l ostida tayyorlanmoqda. 2017-yilgi oʻsmirlar oʻrtasidagi jahon chempionatida Joʻrayev 105 kg vazn toifasida ikki urinishda 352 natija bilan oltinchi boʻldi(162 + 190) . Akbar 2017-yilda Anaxaymda boʻlib oʻtgan jahon chempionatida 105 kg gacha boʻlgan vazn toifasida 13-oʻrinni egalladi (373 kg). U dast koʻtarishda 174 kg, siltab koʻtarishda 199 kg koʻrsatkichni qayd etdi. 2018-yil oʻsmirlar oʻrtasidagi Osiyo chempionatida u umumiy vazni 372 kg boʻlgan oltin medalni qoʻlga kiritdi.

Xuddi shu yili, 2018-yilda Toshkentda boʻlib oʻtgan oʻsmirlar oʻrtasidagi jahon chempionatida u kumush medalni qoʻlga kiritishga muvaffaq boʻldi. Hammasi boʻlib Akbar Joʻrayev 369 kg koʻrsatkichni qayd etdi: dast koʻtarishda 167 kg, siltab koʻtarishda 202 kg.

2018-yil noyabr oyining boshida Ashxobodda boʻlib oʻtgan jahon chempionatida oʻzbekistonlik sportchi 102 kg vazn toifasida dast koʻtarish mashqlarida 180 kg ogʻirlikdagi shtanga koʻtarib, oltin medalni qoʻlga kiritdi. Yakuniy bosqichda u bir kilogramm farq bilan toʻrtinchi boʻldi. Uning ikkinchi koʻtarishdagi natijasi 212 kg edi.

2018-yil dekabr oyida boʻlib oʻtgan Qatar Xalqaro Kubogida Akbar Joʻrayev 109 kilogrammgacha boʻlgan yangi vazn toifasida jami 392 kilogrammni koʻtarib, bronza medalini qoʻlga kiritdi.

Aprel oyida Osiyo chempionatida Akbar Joʻrayev 109 kg vazn toifasida shaxsiy rekordini yaxshilagan edi. Oʻzbekistonlik ogʻir atletchi dast koʻtarishda 185 kg, siltab koʻtarishda 225 kg koʻtarib, jami 410 kg vazn toifasi bilan kumush medal sohibi boʻldi. Iyun oyida u jami 398 kg koʻtarib, oʻsmirlar oʻrtasidagi jahon chempioni boʻldi..

2019-yil Pattayada boʻlib oʻtgan jahon chempionatida Akbar Joʻrayev 109 kg vazn toifasida 229 kg ogʻirlikdagi shtanga koʻtarib, kumush medalni qoʻlga kiritdi. Yakuniy protokolda u 417 kg natija bilan toʻrtinchi boʻldi. Bu natija yoshlar oʻrtasidagi jahon rekordidir.

Dekabr oyida Jahon chempionatida u 400 kg natija bilan kumush medalni qoʻlga kiritdi. U, shuningdek, dast koʻtarishda 185 kg, siltab koʻtarishda 220 kg (jami 405 kg) muvaffaqiyatli urinishlar koʻrsatib, Qatar kubogini qoʻlga kiritdi.

2020-yilda u Xalqaro birdamlik chempionatida ikki urinishda jami 410 kg koʻtarib, oltin medalni qoʻlga kiritdi. Aprel oyida boʻlib oʻtgan Osiyo chempionatida u yana ikkinchi boʻldi va 109 kg vazn toifasida oʻz faoliyatidagi eng yaxshi natijani koʻrsatdi – siltab koʻtarishda 194 kg, siltab koʻtarishda 234 kg (jami 428 kg).

U Oʻzbekiston chempionatida Olimpiada chempioni Ruslan Nurudinovni 12 kilogrammga magʻlub etib, Tokioda boʻlib oʻtadigan 2020-yilgi Yozgi Olimpiadada qatnashish huquqini qoʻlga kiritdi. Yaponiyada u armanistonlik ogʻir atlet Simon Martirosyanni magʻlub etdi va Olimpiya chempioni boʻldi. Sportchi siltab koʻtarish bahslarida 237 kilogramm ogʻirlikdagi toshni koʻtarib, Olimpiada rekordini oʻrnatdi va delegatsiyaning navbatdagi medalini naqd qildi.
2023-yilda Saudiya Arabistonida boʻlib oʻtgan ogʻir atletika boʻyicha jahon chempionatida 109 kilogramm vazn toifasida oʻzbekistonlik sportchi jami 415 kilogramm natija bilan jahon chempionatining oltin medalini qoʻlga kiritdi.

 2024-yilgi Olimpiada oʻyinlari 
Akbar Joʻrayev 2024-yilgi Parijdagi Yozgi Olimpiada oʻyinlarida dast koʻtarishda 185 kg natijani qayd etdi. Siltab koʻtarish bahslarida 219 kgni koʻtardi. Umumiy 404 kg natija bilan kumush medalga sazovor boʻldi.

 Asosiy natijalari 
 Yil Musobaqa joyi Vazn toifasi Siltab koʻtarish (kg) Qoʻlga olib siltash (kg) Jami Oʻrin 1 2 3 Oʻrin 1 2 3 Oʻrin Olimpiada oʻyinlari 2021  Tokio, Yaponiya  109 kg  189  189  193    227  234  237 OR    430 OR   2024  Parij, Fransiya  102 kg  180  185  189    219  224  232    404   Jahon chempionati 2017  Anaheim, AQSH  105 kg  164  169  174  12  194  199  203  15  373  13 2018  Ashxobod, Turkmaniston  102 kg  173  178  180    200  207  212  4  392  4 2019  Pattaya, Tailand  109 kg  183  184  188  6  221  226  229    417  4 2021  Toshkent, Oʻzbekiston  109 kg  187  192  195    226  232  238    433   2023  Ar-Riyod, Saudiya Arabistoni  109 kg  182  189  189    220  226  231    415   2025  Førde, Norvegiya  110 kg  189  193  196 CWR    227  232  245    428 CWR   Jahon kubogi 2024  Phuket, Tailand  109 kg  180  185  189    220  227  –    416   Osiyo oʻyinlari 2023  Xanchjou, Xitoy  109 kg  180  184  189    220  222  228    417   Osiyo chempionati 2019  Ningbo, Xitoy  109 kg  176  181  185    215  219  225    410   2020  Toshkent, Oʻzbekiston  109 kg  188  194  197    225  234  238    428   2023  Jinju, Janubiy Koreya  +109 kg  189  195  195  4  230  240  242    437   2024  Toshkent, Oʻzbekiston  102 kg  175  180  183    214  219  220    400   2025  Jiangshan, Xitoy  109 kg  180  183  189    217  223  –    406   Jahon yoshlar chempionati 2017  Tokio, Yaponiya  105 kg  155  159  162  4  185  185  190  6  352  6 2018  Toshkent, Oʻzbekiston  105 kg  167  172  172    195  202  210    369   2019  Suva, Folklend  109 kg  173  177  182    212  216  –    398  

 Unvon va mukofotlari 
 2021-yilda „Oʻzbekiston iftixori“ faxriy unvoni bilan mukofotlangan
 2024-yilda „Oʻzbekistonda xizmat koʻrsatgan sportchi“ faxriy unvoni berilgan.
 Manbalar 

 Havolalar  



Turkum:Yashayotgan insonlar
Turkum:Oʻzbekistonlik erkak ogʻir atletikachilar
Turkum:Oʻzbekiston davlat jismoniy tarbiya va sport universiteti bitiruvchilari
Turkum:Oʻzbekistonning Olimpiada oʻyinlarida oltin medali olgan sportchilari
Turkum:21-asrda Oʻzbekistonlik erkak sportchilari
Turkum:2021-yilgi Islom birdamlik oʻyinlarida medal sohiblari
Turkum:2022-yilgi Osiyo oʻyinlarida medal sohiblari
Turkum:Oʻzbekiston uchun Osiyo oʻyinlari kumush medali sohiblari
Turkum:Oʻzbekistonning Islom birdamlik oʻyinlarida oltin medali olgan sportchilari